ବଛେନ୍ଦ୍ରୀଙ୍କୁ ପଦ୍ମଭୂଷଣଃ ଗମ୍ଭୀର, ଛେତ୍ରୀଙ୍କୁ ପଦ୍ମଶ୍ରୀ ସମ୍ମାନ\nନୂଆଦିଲ୍ଲୀ, ୨୬।୧(ପି.ଟି.)- ୨୦୧୯ ପାଇଁ ଭାରତ ସରକାର ଗଣତନ୍ତ୍ର ଦିବସ ଅବ୍ୟବହିତ ପୂର୍ବରୁ ପଦ୍ମ ପୁରସ୍କାର ଘୋଷଣା କରିଛନ୍ତି। କ୍ରୀଡ଼ାରେ ଉଲ୍ଲେଖନୀୟ ଅବଦାନ ପାଇଁ ବିଭିନ୍ନ କ୍ରୀଡ଼ାବିତ୍ଙ୍କୁ ପଦ୍ମ ସମ୍ମାନ ପ୍ରଦାନ କରାଯାଇଛି।\nବଛେନ୍ଦ୍ରୀଙ୍କୁ ପଦ୍ମଭୂଷଣଃ ଗମ୍ଭୀର, ଛେତ୍ରୀଙ୍କୁ ପଦ୍ମଶ୍ରୀ ସମ୍ମାନ\t January 26th, 07:14 AM January 26th, 07:14 AM\nନୂଆଦିଲ୍ଲୀ, ୨୬।୧(ପି.ଟି.)- ୨୦୧୯ ପାଇଁ ଭାରତ ସରକାର ଗଣତନ୍ତ୍ର ଦିବସ ଅବ୍ୟବହିତ ପୂର୍ବରୁ ପଦ୍ମ ପୁରସ୍କାର ଘୋଷଣା କରିଛନ୍ତି। କ୍ରୀଡ଼ାରେ ଉଲ୍ଲେଖନୀୟ ଅବଦାନ ପାଇଁ ବିଭିନ୍ନ କ୍ରୀଡ଼ାବିତ୍ଙ୍କୁ ପଦ୍ମ ସମ୍ମାନ ପ୍ରଦାନ କରାଯାଇଛି। ମହିଳା ପର୍ବତାରୋହୀ ବଛେନ୍ଦ୍ରୀ ପାଲଙ୍କୁ ପଦ୍ମ ଭୂଷଣ, କ୍ରିକେଟର ଗୌତମ ଗମ୍ଭୀର ଓ ପୂର୍ବତନ ଫୁଟବଲର ସୁନୀଲ ଛେତ୍ରୀଙ୍କୁ ପଦ୍ମଶ୍ରୀ ପୁରସ୍କାର ଦିଆଯାଇଛି। ରେସଲର ବରଜଙ୍ଗ ପୁନିଆଙ୍କୁ ମଧ୍ୟ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଛି। ସେହିପରି ଚେସ୍ ଖେଳାଳି ଦ୍ରୋନାଭାଲି ହାରିକା, ଟେବୁଲ ଟେନିସ ଖେଳାଳି ଶରଥ କମଲ, ତୀରନ୍ଦାଜ ବମ୍ବେଲା ଦେବୀ ଲାଇଶ୍ରମ, କବାଡ଼ି ଖେଳାଳି ଅଜୟ ଠାକୁର ଓ ବାସ୍କେଟବଲ ଖେଳାଳି ପ୍ରଶାନ୍ତି ସିଂଙ୍କୁ ମଧ୍ୟ ପଦ୍ମଶ୍ରୀ ସମ୍ମାନରେ ସମ୍ମାନିତ କରାଯାଇଛି। ୬୪ ବର୍ଷୀୟ ବଛେନ୍ଦ୍ରୀ ପ୍ରଥମ ଭାରତୀୟ ମହିଳା ଭାବେ ୧୯୮୪ରେ ମାଉଣ୍ଟ ଏଭେରେଷ୍ଟ ଆରୋହଣ କରିଥିଲେ। ସରକାର ୯୪ଜଣ ବ୍ୟକ୍ତିଙ୍କୁ ପଦ୍ମଶ୍ରୀ, ୪ଜଣଙ୍କୁ ପଦ୍ମ ବିଭୂଷଣ, ୧୪ ଜଣଙ୍କୁ ପଦ୍ମ ଭୂଷଣ ପୁରସ୍କାର ପ୍ରଦାନ କରିବାକୁ ଘୋଷଣା କରିଛନ୍ତି।
